ইতোমধ্যে এই ঘটনার একটি ভিডিও ভাইরাল হয়েছে।ভিডিওটিতে দেখা গেছে, প্রথমে মুম্বাই বিমানবন্দরে এসে হাজির হন রণবীর সিং। তার পরনে ছিল সাদা রঙের স্যুট। রণবীরের পর পরই সেখানে আসেন দীপিকা। সাদা রঙের পেন্সিল স্কার্টে ‘পদ্মাবতী’কেও লাগছিল অসাধারণ। রণবীর-দীপিকার আগমণে উচ্ছ্বসিত ছিল পাপারাজ্জিরাও। বিমানবন্দরে ঢোকার আগে উপস্থিত জনতার সঙ্গে শুভেচ্ছা বিনিময় করে বিদায় নেন এই জুটি।এদিকে বেশ কিছুদিন ধরে বিপর্যয়ের সম্মুখীন ইতালির বেশ কিছু অংশ। ভেনিসসহ সে দেশের একাধিক দর্শনীয় স্থান এখন প্লাবিত, এর ফলে লেক কোমো শহরের কী অবস্থা,তা নিয়ে কপালে ভাঁজ পড়তে শুরু করে সিং ও পাড়ুকোন পরিবারে। এমনকি রণবীর-দীপিকার বিয়ে শেষ পর্যন্ত নির্ধরিত জায়গায় হবে কি না তা নিয়েও চিন্তায় পড়ে যান তারা। কিন্তু অবশেষে সমস্ত বাধা কাটিয়ে বিয়ের জন্য ইতালিতে উড়ে যান এ জুটি।